[{"text_idx": "#000002", "text": "Ein nod yw addysgu\u2019r cyhoedd i werthfawrogi a deall barddoniaeth Gymraeg, yn enwedig y gelfyddyd o gynganeddu, a hybu\u2019r rhai sydd am farddoni."}, {"text_idx": "#000006", "text": "\u201cDrama ysgytwol ac ofnadwy am wr o anrhydedd yn cael ei lygru gan ei uchelgais\u201d. Dyna sut y disgrifiodd yr ysgolhaig a\u2019r llenor toreithiog y drasiedi yn ei hunangofiant llenyddol Llyfr Gwyn: Cyfres Llenorion Cymru (Cyhoeddiadau Barddas)"}, {"text_idx": "#000007", "text": "Yn o\u0302l ei weddw Jennifer Thomas, fe fu\u2019n gweithio ar y cyfieithiad am gryn amser, ac mae\u2019n cofio iddo gael sgwrs gydag Arwel Gruffydd, Cyfarwyddwr Artistig Theatr Genedlaethol Cymru ar faes Eisteddfod Maldwyn a\u2019r Gororau yn 2015. Yn rhagair Macbeth, mae Arwel Gruffydd yn cyfeirio at y sgwrs gyfeillgar honno, sydd wedi arwain at y cynhyrchiad unigryw hwn gan Theatr Genedlaethol Cymru. Bydd y drasiedi\u2019n cael ei pherfformio oddi mewn i furiau Castell Caerffili o\u2019r 7fed i\u2019r 18fed o Chwefror."}, {"text_idx": "#000008", "text": "\u201cTristwch o\u2019r mwyaf yw na chafodd Gwyn fyw i weld ei gyfieithiad yn cael ei lwyfannu\u201d meddai Arwel Gruffydd. Ac yn ystod ei waeledd olaf, mae\u2019n falch iddo fedru rhoi ar ddeall iddo ei fod yn bwriadu llwyfannu\u2019r ddrama."}, {"text_idx": "#000011", "text": "Yn o\u0302l Jennifer Thomas, mi fyddai ei gwr wrth ei fodd yn gwybod taw Ffion Dafis sy\u2019n chwarae rhan yr Arglwyddes. Mae\u2019n cofio iddynt wylio perfformiad pwerus Ffion ym monolog Aled Jones Williams, Anweledig, ac i\u2019w gwr droi ati ar ddiwedd y perfformiad, a datgan y byddai Ffion yn \u2018Ledi Macbeth fendigedig\u2019."}, {"text_idx": "#000012", "text": "Nid dyma\u2019r cyfieithiad cyntaf gan Gwyn Thomas o waith Shakespeare. Cyhoeddwyd Y Dymestl yn 1996 a Breuddwyd Nos Wyl Ifan yn 2000, ac addasodd ddrama\u0302u Shakespeare ar gyfer ffilimiau animeiddiedig i S4C. Cyfeiria at Shakespeare droeon yn ei hunangofiant llenyddol Llyfr Gwyn, gan bwysleisio\u2019r angen am amrywiaeth o gyfieithiadau o ddrama\u0302u\u2019r byd yn y Gymraeg, fel bod yna ddefnyddiau ar gael i brofi doniau actorion. A sonia yn benodol am Macbeth yng nghyd-destun ehangach bywyd, gyda neges sydd mor berthnasol heddiw ag erioed."}, {"text_idx": "#000013", "text": "\u201cY mae yna enghreifftiau mor frawychus o ddrygioni fel ei bod hi\u2019n anodd i bobl ar hyd yr oesoedd beidio a\u0302 meddwl fod yna bwerau arallfydol (fel y gwrachod yn Macbeth) yn chwarae rhyw ran ynddyn nhw\u201d."}, {"text_idx": "#000017", "text": "Sut i Greu Drama Fer"}, {"text_idx": "#000019", "text": "BarddoniaethBeirniadaeth lenyddolBlodeugerddiDramaHanes Beirdd a LlenorionNofelauY Gynghanedd"}]